Period: Old Babylonian
Genre: Literary
Transliteration:
<SURFACE>
...
ud te-eš...
eridug{ki}ga tug₂-gin₇...
iri-a ud huš-e šeg₁₁...
eridug{ki}ga ud huš-e šeg₁₁ mi-ni-ib-gi₄-gi₄...
za-pa-aŋ₂-bi niŋ₂-me-ŋar u₁₈-lu-gin₇ ba-e-dul...
eridug{ki} niŋ₂-me-ŋar u₁₈-lu-gin₇ ba-e-dul uŋ₃-bi...
lugal-bi iri-ni iri kur₂-gin₇ bar-ta ba-ra-gub er₂...
a-a {d}en-ki iri-ni iri kur₂-gin₇ bar-ta ba-ra-gub er₂...
nam iri hul-a-na er₂ gig mu-un-še₈-še₈
nin-bi mušen dal-a-gin₇ iri-ni ba-ra-e₃
ama e₂-mah-a kug {d}dam-gal-nun-na iri-ni ba-ra-e₃
iri me kug-kug-ga me-bi šu ba-ab-bal
ŋarza me gal-gal-la-kam me-bi ba-da-kur₂
eridug{ki}ga igi ni₁₀-ni₁₀-bi ba-kur₂ šu suh₃-a ba-ab-dug₄
ud hul du₃-a iri-ta ba-ra-ŋen kalam i₃-ur₄-ur₄-re
ud sag₁₀ hul nu-ŋal₂-la sag₉-ga nu-zu hul nu-zu-e
su-bir₄{ki}e a-gin₇ im-mi-ib₂-ŋar šu im-ma-da-an-šub
iri-a ud zalag-ga e₃-a ud ba-da-ku₁₀-ku₁₀
eridug{ki}ga ud zalag-ga e₃-a ud ba-da-ku₁₀-ku₁₀
{d}utu an-ur₂-ra šu₂-a-gin₇ an-usan-še₃ ba-du₃
iri an-ne₂ nam ba-an-ku₅-ra₂-gin₇ ni₂-bi-a ba-an-gul
{d}en-lil₂-le saŋ-ki gid₂-da-gin₇ eridug{ki} eš₃ abzu gu₂ ki-še₃ ba-ni-ib-ŋar
ki-ru-gu₂ 1(diš)-kam-ma-am₃
a uru₂ gul-la e₂ gul-la-ri gig-ga-bi im-me
ŋiš-gi₄-ŋal₂-bi-im
2(diš)-kam-ma-še₃ ud-de₃ iri mu-un-gul-gul ad-bi gig-ga-am₃
...giri₁₆ im-ma-ni-ib₂-ŋar
...a-nir ba-da-an-tab
...bi₂-in-kud {ŋiš}ig-bi ud-de₃ im-ma-gub
...gub-ba uŋ₃ zar-re-eš ba-an-sal
...mu-un-du₈ ni₂-bi-a ba-an-gul
...er₂-ra mu-un-kur₉
...pe-el...
...
...mu-un-kur₂
...ulutim₂-bi mu-un-kur₂
...mu-un-ni₁₀-ni₁₀ ur₂-ba ba-ni-ib₂-bal
iri ki sikil-la zal-a-ni sahar-ra ur₂ mi-ni-ib₂-si
u₆-nir eš₃ an-ne₂ us₂-sa-bi sahar-tu₁₁-e ba-an-ŋar
ŋiš-bur₂-ba me-te e₂-a-ke₄ ni₂ il₂-il₂-a il₂-bi ba-e-suh
kan₄ u₆-nir-gal-an-ki-ni₂-huš-ri-a-bi
{ŋiš}ig za-gin₃-bi gu₂-guru₅ bi₂-in-dug₄ {ŋiš}saŋ-kul-bi ba-du₃
ŋiš-kan₄-na-bi ba-ra-an-bur₁₂ e₂ igi ba-ab-kur₂
ki-ru-gu₂ 2(diš)-kam-ma-am₃
eridug{ki} gul-la-ri gul-la-bi gig-ga-am₃
ŋiš-gi₄-ŋal₂-bi-im
kan₄ igi piriŋ-ŋa₂ ki nam tar-re-ba
{ŋiš}tir e₂-a he₂-du₇-bi ba-ra-an-guz...
{d}ka-he₂-ŋal₂ {d}igi-he₂-ŋal₂ i₃-du₈...
ud nu-dug₄-ga-ba mu-un-gul-gul-lu-uš...
kan₄ uz-ga gurušta nidba gal-gal...
ku₆ mušen-bi muš₃ ba-ni-ib₂-tum₂ gul-la...
e₂ kug {na₄}za-gin₃-na zal-a-ni er₂...
huŋ-ŋa₂ šagina...
ezem-ma gal-e...
šir₃ kug šir₃ ha-mun...
šem₃ {kuš}a₂-la₂...
me gal me šar₂-ra...
ki diŋir an ki-a...
di lugal-e ŋidru kug a₂...
en lu₂-mah nin-diŋir...
sukkal {d}isimud-de₃ a₂...
e₂ lu₂ nu-zu-ba da-bi...
eridug{ki} eš₃ abzu sig₉-ga-bi...
tug₂ mah-he su-ub-ba lu₂-erim₂-e...
...lu₂...uŋ₃...
...a bal-bal-e-da uš₂-ni im-bal
...an sig₇-ga-gin₇ ul-še₃ tag-ga-am₃
...gu₂-da ba-an-la₂
...
<unk>...
...
...ur₅ uš₂-a šag₄...
...kug tum₁₂{mušen}ma-gin₇...
<unk>...
mušen uru₂ gul-la-ke₄ gud₃...
u₃-ku-ku{mušen} mušen šag₄ sag₃-ga-ke₄ ki...
šag₄ dab₅...
{ŋiš}kiši₁₆ kur-ra-ke₄ zu₂...
{ŋiš}kiši₁₆ kur-ra-ke₄ gar₃ ba-ni-ib₂...
{urud}šen kug lu₂ igi...
šimaški{ki} elam{ki} lu₂...
e₂ <unk>{d}<unk> e₂ ŋeštug₂...<unk>...ba-šu₂
me abzu še-er-ka-an dug₄-ga...ba-ab <unk>
gi₁₆-sa kug erim₃ ŋar-ŋar-a ki...ŋar-ra-ba
muru₉-gin₇ ki...
buru₅{mušen}gin₇...ba-e-re₇-eš
kug {na₄}za-gin₃...ba-ab <unk>
eridug{ki} niŋ₂...ba-ab-dug₄
eš₃ bar...
an-šeŋ₆-ŋa₂...
tir...
...<unk>...
<unk>...
...
a-a {d}en-ki...ni₂-te-na...
ki-ru-gu₂...
a-a {d}en-ki i-lu ni₂-te-na gu₃ gig im-me
ŋiš-gi₄-ŋal₂-bi-im
nam-bi-še₃ {d}en-ki lugal abzu-ke₄
iri-ni iri kur₂-gin₇ bar-ta ba-da-gub gu₂ ki-še₃ ba-an-la₂
nin-bi ab₂ zid arhuš-a kug {d}dam-gal-nun-na
gaba-ni...igi-ni i₃-hur-re gu₃ nir-ra im-me
šu 2(diš)-a-na ŋiri₂ ba-da-ra šu bi₂-in-du₈ teš₂-bi i₃-gu₇-e
siki-ni {u₂}numun₂-bur-gin₇ i₃-ze₂-e i-lu gig...
uru₂ munus-zu...nu-gi₄-a-ŋu₁₀ me-a er₂-zu ba-gig
uru₂-ze₂-eb{ki} uru₂ munus-zu nu-til-la a-la-zu nu-gi₄-a-ŋu₁₀ me-a er₂-zu ba-šeš₂
gud-gin₇...mah-za ba-e-šub-be₂-en hul...mu-šub-be₂
...dim₂-ma-me-en šag₄-ŋu₁₀...
...<unk> ga-ša-an-e...
...
...su₃-ud-da-aš diŋir...
...{d}mu-ul-lil₂ lugal kur-kur-ra-ke₄
...i-bi₂ hul he₂-en-ši-bar ŋiri₃-bal-a he₂-em-gul
ki-ur₃ ki gal zag he₂-bi₂-in-tag
e₂-kur za-gin₃-na du₃-a-ba {ŋiš}al-e he₂-em-mi-in-ra
zag he₂-bi-in-tag šu li-bi₂-in-dag
kiŋ₂-sig unu₂ gal-ni mu-ni he₂-pad₃-de₃
...nin₉ {d}mu-ul-lil₂-la₂-ke₄
iri-ni iri-saŋ-rig₇ zag he₂-bi₂-in-tag
...ki-ulutim₂ kalam-ma-ke₄
itima kug ud nu-zu-ba uŋ₃-e igi he₂-ni-in-bar
zag he₂-bi₂-in-tag šu li-bi₂-in-tag
kiŋ₂-sig unu₂ gal-ni mu-ni he₂-pad₃-de₃
u₃-mu-un {d}nanna u₃-mu-un {d}dil-im₂-babbar
iri-ni urim₂{ki}ma zag he₂-bi₂-in-tag
...ka-na-aŋ₂-bi he₂-en-til
...aŋ₂-gig-ga he₂-bi₂-ak šag₄-bi he₂-bi₂-ra
...he₂-bi₂-in-tag šu li-bi₂-in-dag
...unu₂ gal-ni mu-ni he₂-pad₃-de₃
{d}ga-ša-an-an-na ga-ša-an an ki-ke₄
iri-ni unug{ki}ga zag he₂-bi₂-in-tag
e₂-an-na e₂ ub 7(diš) izi 7(diš) kar-kar-re-de₃ an...<unk>
zag he₂-bi₂-in-tag šu li-bi₂-in-dag
kiŋ₂-sig unu₂ gal-ni mu-ni he₂-pad₃-de₃
...uru₂-zu uru₂-ze₂-eb{ki}gin₇ gul-la...
ki-ru-gu₂ 6(diš)-kam-ma-am₃
...me-na ba-du₃-e me-na ba-gul-e me-teš₂ abzu...
...
...{d}am-an-ki uru₂-zu uru₂-ze₂-eb gul-la a-ba-a...
...abzu e₂-zu-gin₇ hul-a a-ba-a igi mu-ni-in-du₈
ki-šu-tag-ga-ni lu₂ nu-ed₃-de₃
kiŋ₂-sig unu₂ gal-ni mu-ni li-bi₂-in-pad₃-de₃
{d}en-ki lugal abzu-ke₄
šag₄ ba-an-sag₃ ur₅-ra-ni ba-uš₂ inim nitalam-na-še₃
ni₂-te-a-ni i-si-iš mi-ni-ib-la₂ šag₄-ka-tab-ba ba-an-nu₂
lugal-ŋu₁₀ ur₅ nam-ba-ug₇-e šag₄ nam-ba-sag₃-ge
a-a {d}en-ki ur₅ nam-ba-ug₇-e šag₄ nam-ba-sag₃-ge
dumu an-na šag₄-zu ki-ur₃-zu-še₃ iri-zu-še₃ muštug₂-zu-še₃
iri kur₂-ra tuš-a gig-ga-am₃ iri-zu-še₃ muštug₂-zu-še₃
e₂ kur₂-ra tuš-a gig-ga-am₃ e₂-zu-še₃ muštug₂-zu-še₃
iri lu₂ ta nu-ub-da-sa₂-a iri-zu-še₃ muštug₂-zu
e₂ lu₂ ta nu-ub-da-sa₂-a e₂-zu muštug₂-zu
eridug{ki}ga ud-bi ba-sud-sud ŋi₆-bi ba-til-til
aš-te-zu tuš-a hu-mu-ra-ab-be₂
mu-nud-zu nu₂-a hu-mu-ra-ab-be₂
e₂-zu...ten-na-ab hu-mu-ra-ab-be₂
barag kug-zu hul₂-la-bi dirig-bi tuš-a hu-mu-ra-ab-be₂
a-a-zu an lugal diŋir-re-e-ne-ke₄ šag₄-zu he₂-eb-dug₃-ge
lu₂-ulu₃ lu₂ sun₅-na er₂ e₂ zid dam-za mu-ra-an-de₆ igi-zu-še₃ du₁₂-a-bi
lu₂-ulu₃-bi šag₄-zu ha-ba-na-huŋ-ŋe₂₆
sizkur₂-ra dug₄-ga-na igi zid bar-mu-še-eb
ki-ru-gu₂ 7(diš)-kam-ma-am₃
...zag-zu...e₂-zu ba-e-de₃-šub
...
...ha-ra-ab-gi₄-gi₄
...za
...
...ha-lam ak-a-gin₇ saŋ...
iri me nun-na a gal-la dirig-ga a-e ba-da-ri sag₉...
sug daŋal-bi ŋiri₃ ba-an-ŋa₂-ŋa₂ šag₄-ba {ŋiš}kiši₁₇ kur-ra...
ma₂ giri₁₇-zal-la ma₂ tarah abzu a-e ba-da-ri sag₉...amaš-bi kar bi₂-ib₂-kar...
{d}sir₂-sir₂ an-gub-ba u₂ lu₂ ma₂ <unk> na-nam ma₂-saŋ-ŋa₂...igi-bi-da ba-e-šu₂ <unk>...
e₂-a lu₂-erim₂-e mu-un-hul-uš me-bi šu suh₃-a...
gi-gu₃-na-ke₄ e₂ kug lu₂-erim₂-e abzu...
e₂-u₆-nir eš₃ an-gin₇ saŋ-bi mu-un-il₂...
kan₄ gu-la kan₄ igi piriŋ-ŋa₂ ki nam-tar-ra...{ŋiš}ig-bi izi...
{d}ka-he₂-ŋal₂ {d}igi-he₂-ŋal₂-e i₃-du₈ e₂-a...
...{d}en-ki-ke₄ ki...<unk> ŋeštug₂ uŋ₃-bi...
...du ki...abzu me...
...bi₂-ib₂-de₂-a kalam-ma...
...gin₇ ŋiš <unk> <unk>...
...šag₄ iri...
...
eridug{ki}ga...
iri ŋiš-gi <unk>...
eridug{ki}ga gud-ab₂...
šah₂ ŋiš-gi...
eridug{ki}ga gud-gin₇...
nin iri-ke₄ e₂-ŋu₁₀ <unk>...
ki-ru-gu₂...
a-a {d}en-ki a e₂-zu a iri-zu a nam-lu₂-ulu₃-zu kur-ra...
...

Cuneiform:
<SURFACE>
...
𒌓𒋼𒌍...
𒉣𒆠𒂵𒌆𒁶...
𒌷𒀀𒌓𒍽𒂊𒅝...
𒉣𒆠𒂵𒌓𒍽𒂊𒅝𒈪𒉌𒅁𒄄𒄄...
𒍝𒉺𒉘𒁉𒃻𒈨𒃻𒍇𒇻𒁶𒁀𒂊𒌋𒌆...
𒉣𒆠𒃻𒈨𒃻𒍇𒇻𒁶𒁀𒂊𒌋𒌆𒌧𒁉...
𒈗𒁉𒌷𒉌𒌷𒉽𒁶𒁇𒋫𒁀𒊏𒁺𒀀𒅆...
𒀀𒀀𒀭𒂗𒆠𒌷𒉌𒌷𒉽𒁶𒁇𒋫𒁀𒊏𒁺𒀀𒅆...
𒉆𒌷𒅆𒌨𒀀𒈾𒀀𒅆𒍼𒈬𒌧𒋁𒋁
𒎏𒁉𒄷𒊑𒀀𒁶𒌷𒉌𒁀𒊏𒌓𒁺
𒂼𒂍𒈤𒀀𒆬𒀭𒁮𒃲𒉣𒈾𒌷𒉌𒁀𒊏𒌓𒁺
𒌷𒈨𒆬𒆬𒂵𒈨𒁉𒋗𒁀𒀊𒁄
𒉺𒀭𒈨𒃲𒃲𒆷𒄰𒈨𒁉𒁀𒁕𒉽
𒉣𒆠𒂵𒅆𒆸𒆸𒁉𒁀𒉽𒋗𒄗𒀀𒁀𒀊𒅗
𒌓𒅆𒌨𒆕𒀀𒌷𒋫𒁀𒊏𒁺𒌧𒉌𒌴𒌴𒊑
𒌓𒅆𒂟𒅆𒌨𒉡𒅅𒆷𒊷𒂵𒉡𒍪𒅆𒌨𒉡𒍪𒂊
𒋢𒂔𒆠𒂊𒀀𒁶𒅎𒈪𒌈𒃻𒋗𒅎𒈠𒁕𒀭𒊒
𒌷𒀀𒌓𒌓𒂵𒌓𒁺𒀀𒌓𒁀𒁕𒈪𒈪
𒉣𒆠𒂵𒌓𒌓𒂵𒌓𒁺𒀀𒌓𒁀𒁕𒈪𒈪
𒀭𒌓𒀭𒌫𒊏𒋙𒀀𒁶𒀭𒄛𒂠𒁀𒆕
𒌷𒀭𒉌𒉆𒁀𒀭𒋻𒁺𒁶𒉎𒁉𒀀𒁀𒀭𒄢
𒀭𒂗𒆤𒇷𒊕𒆠𒁍𒁕𒁶𒉣𒆠𒀊𒍪𒀊𒄘𒆠𒂠𒁀𒉌𒅁𒃻
𒆠𒊒𒄘𒁹𒄰𒈠𒀀𒀭
𒀀𒍍𒄢𒆷𒂍𒄢𒆷𒊑𒍼𒂵𒁉𒅎𒈨
𒄑𒄄𒅅𒁉𒅎
𒈫𒄰𒈠𒂠𒌓𒉈𒌷𒈬𒌧𒄢𒄢𒀜𒁉𒍼𒂵𒀀𒀭
...𒄌𒅎𒈠𒉌𒌈𒃻
...𒀀𒉪𒁀𒁕𒀭𒋰
...𒉈𒅔𒋻𒄑𒅅𒁉𒌓𒉈𒅎𒈠𒁺
...𒁺𒁀𒌧𒇡𒊑𒌍𒁀𒀭𒊩
...𒈬𒌧𒂃𒉎𒁉𒀀𒁀𒀭𒄢
...𒀀𒅆𒊏𒈬𒌧𒆭
...𒉿𒂖...
...
...𒈬𒌧𒉽
...𒅊𒀩𒁉𒈬𒌧𒉽
...𒈬𒌧𒆸𒆸𒌫𒁀𒁀𒉌𒌈𒁄
𒌷𒆠𒂖𒆷𒉌𒀀𒉌𒅖𒊏𒌫𒈪𒉌𒌈𒋛
𒅆𒂍𒉪𒀊𒀭𒉌𒍑𒊓𒁉𒅖𒄸𒂊𒁀𒀭𒃻
𒄑𒁔𒁀𒈨𒋼𒂍𒀀𒆤𒉎𒅍𒅍𒀀𒅍𒁉𒁀𒂊𒈽
𒆍𒅆𒂍𒉪𒃲𒀭𒆠𒉎𒍽𒊑𒀀𒁉
𒄑𒅅𒍝𒆳𒁉𒄘𒍀𒉈𒅔𒅗𒄑𒊕𒆰𒁉𒁀𒆕
𒄑𒆍𒈾𒁉𒁀𒊏𒀭𒁍𒂍𒅆𒁀𒀊𒉽
𒆠𒊒𒄘𒈫𒄰𒈠𒀀𒀭
𒉣𒆠𒄢𒆷𒊑𒄢𒆷𒁉𒍼𒂵𒀀𒀭
𒄑𒄄𒅅𒁉𒅎
𒆍𒅆𒊊𒂷𒆠𒉆𒋻𒊑𒁀
𒄑𒌁𒂍𒀀𒃶𒌌𒁉𒁀𒊏𒀭𒈝...
𒀭𒅗𒃶𒅅𒀭𒅆𒃶𒅅𒉌𒂃...
𒌓𒉡𒅗𒂵𒁀𒈬𒌧𒄢𒄢𒇻𒍑...
𒆍𒊻𒂵𒆯𒉻𒀭𒈹𒃲𒃲...
𒄩𒄷𒁉𒈹𒁀𒉌𒌈𒁺𒄢𒆷...
𒂍𒆬𒎎𒍝𒆳𒈾𒉌𒀀𒉌𒀀𒅆...
𒂠𒂷𒄊𒀴...
𒂡𒈠𒃲𒂊...
𒂡𒆬𒂡𒄩𒁵...
𒀚𒋢𒀉𒇲...
𒈨𒃲𒈨𒊹𒊏...
𒆠𒀭𒀭𒆠𒀀...
𒁲𒈗𒂊𒉺𒆬𒀉...
𒂗𒇽𒈤𒎏𒀭...
𒈛𒀭𒉽𒅊𒉈𒀉...
𒂍𒇽𒉡𒍪𒁀𒁕𒁉...
𒉣𒆠𒀊𒍪𒀊𒋛𒂵𒁉...
𒌆𒈤𒄭𒋢𒌒𒁀𒇽𒉈𒊒𒂊...
...𒇽...𒌧...
...𒀀𒁄𒁄𒂊𒁕𒌀𒉌𒅎𒁄
...𒀭𒅊𒂵𒁶𒌌𒂠𒋳𒂵𒀀𒀭
...𒄘𒁕𒁀𒀭𒇲
...
<unk>...
...
...𒄯𒌀𒀀𒊮...
...𒆬𒌅𒄷𒈠𒁶...
<unk>...
𒄷𒍍𒄢𒆷𒆤𒌑𒆠𒋧𒂵...
𒅇𒆪𒆪𒄷𒄷𒊮𒉺𒂵𒆤𒆠...
𒊮𒆪...
𒄑𒌑𒄉𒆳𒊏𒆤𒅗...
𒄑𒌑𒄉𒆳𒊏𒆤𒃼𒁀𒉌𒌈...
𒍏𒊿𒆬𒇽𒅆...
𒇽𒋢𒆠𒉏𒆠𒇽...
𒂍<unk>𒀭<unk>𒂍𒄑𒌆𒉿...<unk>...𒁀𒋙
𒈨𒍪𒀊𒊺𒅕𒅗𒀭𒅗𒂵...𒁀𒀊<unk>
𒄃𒊓𒆬𒌿𒃻𒃻𒀀𒆠...𒃻𒊏𒁀
𒅎𒂂𒁶𒆠...
𒉅𒄷𒁶...𒁀𒂊𒁻𒌍
𒆬𒎎𒍝𒆳...𒁀𒀊<unk>
𒉣𒆠𒃻...𒁀𒀊𒅗
𒀊𒁇...
𒀭𒉈𒂷...
𒌁...
...<unk>...
<unk>...
...
𒀀𒀀𒀭𒂗𒆠...𒉎𒋼𒈾...
𒆠𒊒𒄘...
𒀀𒀀𒀭𒂗𒆠𒄿𒇻𒉎𒋼𒈾𒅗𒍼𒅎𒈨
𒄑𒄄𒅅𒁉𒅎
𒉆𒁉𒂠𒀭𒂗𒆠𒈗𒍪𒀊𒆤
𒌷𒉌𒌷𒉽𒁶𒁇𒋫𒁀𒁕𒁺𒄘𒆠𒂠𒁀𒀭𒇲
𒎏𒁉𒀖𒍣𒃣𒀀𒆬𒀭𒁮𒃲𒉣𒈾
𒃮𒉌...𒅆𒉌𒉌𒄯𒊑𒅗𒉪𒊏𒅎𒈨
𒋗𒈫𒀀𒈾𒄈𒁀𒁕𒊏𒋗𒉈𒅔𒂃𒌨𒁉𒉌𒅥𒂊
𒋠𒉌𒌑𒍤𒆸𒁓𒁶𒉌𒍢𒂊𒄿𒇻𒍼...
𒍍𒊩𒍪...𒉡𒄄𒀀𒈬𒈨𒀀𒀀𒅆𒍪𒁀𒍼
𒍍𒍢𒅁𒆠𒍍𒊩𒍪𒉡𒌀𒆷𒀀𒆷𒍪𒉡𒄄𒀀𒈬𒈨𒀀𒀀𒅆𒍪𒁀𒋁
𒄞𒁶...𒈤𒍝𒁀𒂊𒊒𒁉𒂗𒅆𒌨...𒈬𒊒𒁉
...𒁶𒈠𒈨𒂗𒊮𒈬...
...<unk>𒂵𒊭𒀭𒂊...
...
...𒋤𒌓𒁕𒀸𒀭...
...𒀭𒈬𒌌𒆤𒈗𒆳𒆳𒊏𒆤
...𒄿𒉈𒅆𒌨𒃶𒂗𒅆𒁇𒄊𒁄𒀀𒃶𒅎𒄢
𒆠𒃡𒆠𒃲𒍠𒃶𒉈𒅔𒋳
𒂍𒆳𒍝𒆳𒈾𒆕𒀀𒁀𒄑𒀠𒂊𒃶𒅎𒈪𒅔𒊏
𒍠𒃶𒁉𒅔𒋳𒋗𒇷𒉈𒅔𒁖
𒆥𒋝𒋼𒀕𒃲𒉌𒈬𒉌𒃶𒅆𒊒𒉈
...𒎐𒀭𒈬𒌌𒆤𒇲𒆤
𒌷𒉌𒌷𒊕𒉺𒄸𒁺𒍠𒃶𒉈𒅔𒋳
...𒆠𒅊𒀩𒌧𒈠𒆤
𒃟𒆬𒌓𒉡𒍪𒁀𒌧𒂊𒅆𒃶𒉌𒅔𒁇
𒍠𒃶𒉈𒅔𒋳𒋗𒇷𒉈𒅔𒋳
𒆥𒋝𒋼𒀕𒃲𒉌𒈬𒉌𒃶𒅆𒊒𒉈
𒅇𒈬𒌧𒀭𒋀𒆠𒅇𒈬𒌧𒀭𒀸𒁽𒌓
𒌷𒉌𒋀𒀕𒆠𒈠𒍠𒃶𒉈𒅔𒋳
...𒅗𒈾𒉘𒁉𒃶𒂗𒌀
...𒉘𒍼𒂵𒃶𒉈𒀝𒊮𒁉𒃶𒉈𒊏
...𒃶𒉈𒅔𒋳𒋗𒇷𒉈𒅔𒁖
...𒋼𒀕𒃲𒉌𒈬𒉌𒃶𒅆𒊒𒉈
𒀭𒂵𒊭𒀭𒀭𒈾𒂵𒊭𒀭𒀭𒆠𒆤
𒌷𒉌𒀕𒆠𒂵𒍠𒃶𒉈𒅔𒋳
𒂍𒀭𒈾𒂍𒌒𒐌𒉈𒐌𒋼𒀀𒋼𒀀𒊑𒉈𒀭...<unk>
𒍠𒃶𒉈𒅔𒋳𒋗𒇷𒉈𒅔𒁖
𒆥𒋝𒋼𒀕𒃲𒉌𒈬𒉌𒃶𒅆𒊒𒉈
...𒍍𒍪𒍍𒍢𒅁𒆠𒁶𒄢𒆷...
𒆠𒊒𒄘𒐋𒄰𒈠𒀀𒀭
...𒈨𒈾𒁀𒆕𒂊𒈨𒈾𒁀𒄢𒂊𒈨𒌨𒍪𒀊...
...
...𒀭𒄠𒀭𒆠𒍍𒍪𒍍𒍢𒅁𒄢𒆷𒀀𒁀𒀀...
...𒍪𒀊𒂍𒍪𒁶𒅆𒌨𒀀𒀀𒁀𒀀𒅆𒈬𒉌𒅔𒂃
𒆠𒋗𒋳𒂵𒉌𒇽𒉡𒇯𒁺𒉈
𒆥𒋝𒋼𒀕𒃲𒉌𒈬𒉌𒇷𒉈𒅔𒅆𒊒𒉈
𒀭𒂗𒆠𒈗𒍪𒀊𒆤
𒊮𒁀𒀭𒉺𒄯𒊏𒉌𒁀𒌀𒅗𒊩𒍑𒁮𒈾𒂠
𒉎𒋼𒀀𒉌𒄿𒋛𒅖𒈪𒉌𒅁𒇲𒊮𒅗𒋰𒁀𒁀𒀭𒈿
𒈗𒈬𒄯𒉆𒁀𒌀𒂊𒊮𒉆𒁀𒉺𒄀
𒀀𒀀𒀭𒂗𒆠𒄯𒉆𒁀𒌀𒂊𒊮𒉆𒁀𒉺𒄀
𒌉𒀭𒈾𒊮𒍪𒆠𒃡𒍪𒂠𒌷𒍪𒂠𒈬𒍑𒌆𒉿𒍪𒂠
𒌷𒉽𒊏𒆪𒀀𒍼𒂵𒀀𒀭𒌷𒍪𒂠𒈬𒍑𒌆𒉿𒍪𒂠
𒂍𒉽𒊏𒆪𒀀𒍼𒂵𒀀𒀭𒂍𒍪𒂠𒈬𒍑𒌆𒉿𒍪𒂠
𒌷𒇽𒋫𒉡𒌒𒁕𒁲𒀀𒌷𒍪𒂠𒈬𒍑𒌆𒉿𒍪
𒂍𒇽𒋫𒉡𒌒𒁕𒁲𒀀𒂍𒍪𒈬𒍑𒌆𒉿𒍪
𒉣𒆠𒂵𒌓𒁉𒁀𒋤𒋤𒈪𒁉𒁀𒌀𒌀
𒀸𒋼𒍪𒆪𒀀𒄷𒈬𒊏𒀊𒁉
𒈬𒈿𒍪𒈿𒀀𒄷𒈬𒊏𒀊𒁉
𒂍𒍪...𒋼𒈾𒀊𒄷𒈬𒊏𒀊𒁉
𒁈𒆬𒍪𒄾𒆷𒁉𒋛𒀀𒁉𒆪𒀀𒄷𒈬𒊏𒀊𒁉
𒀀𒀀𒍪𒀭𒈗𒀭𒊑𒂊𒉈𒆤𒊮𒍪𒃶𒅁𒄭𒄀
𒇽𒍇𒇽𒁔𒈾𒀀𒅆𒂍𒍣𒁮𒍝𒈬𒊏𒀭𒁺𒅆𒍪𒂠𒌇𒀀𒁉
𒇽𒍇𒁉𒊮𒍪𒄩𒁀𒈾𒂠𒂷
𒀬𒀬𒊏𒅗𒂵𒈾𒅆𒍣𒁇𒈬𒊺𒅁
𒆠𒊒𒄘𒐌𒄰𒈠𒀀𒀭
...𒍠𒍪...𒂍𒍪𒁀𒂊𒉈𒊒
...
...𒄩𒊏𒀊𒄄𒄄
...𒍝
...
...𒄩𒇴𒀝𒀀𒁶𒊕...
𒌷𒈨𒉣𒈾𒀀𒃲𒆷𒋛𒀀𒂵𒀀𒂊𒁀𒁕𒊑𒊷...
𒆹𒂼𒁉𒄊𒁀𒀭𒂷𒂷𒊮𒁀𒄑𒄉𒆳𒊏...
𒈣𒅗𒉌𒆷𒈣𒁰𒍪𒀊𒀀𒂊𒁀𒁕𒊑𒊷...𒁦𒁉𒋼𒀀𒉈𒌈𒋼𒀀...
𒀭𒁍𒁍𒀭𒁺𒁀𒌑𒇽𒈣<unk>𒈾𒉆𒈣𒊕𒂷...𒅆𒁉𒁕𒁀𒂊𒋙<unk>...
𒂍𒀀𒇽𒉈𒊒𒂊𒈬𒌧𒅆𒌨𒍑𒈨𒁉𒋗𒄗𒀀...
𒄀𒅗𒈾𒆤𒂍𒆬𒇽𒉈𒊒𒂊𒍪𒀊...
𒂍𒅆𒂍𒉪𒀊𒀭𒁶𒊕𒁉𒈬𒌧𒅍...
𒆍𒄖𒆷𒆍𒅆𒊊𒂷𒆠𒉆𒋻𒊏...𒄑𒅅𒁉𒉈...
𒀭𒅗𒃶𒅅𒀭𒅆𒃶𒅅𒂊𒉌𒂃𒂍𒀀...
...𒀭𒂗𒆠𒆤𒆠...<unk>𒄑𒌆𒉿𒌧𒁉...
...𒁺𒆠...𒍪𒀊𒈨...
...𒉈𒌈𒌤𒀀𒌧𒈠...
...𒁶𒄑<unk><unk>...
...𒊮𒌷...
...
𒉣𒆠𒂵...
𒌷𒄑𒄀<unk>...
𒉣𒆠𒂵𒄞𒀖...
𒂄𒄑𒄀...
𒉣𒆠𒂵𒄞𒁶...
𒎏𒌷𒆤𒂍𒈬<unk>...
𒆠𒊒𒄘...
𒀀𒀀𒀭𒂗𒆠𒀀𒂍𒍪𒀀𒌷𒍪𒀀𒉆𒇽𒍇𒍪𒆳𒊏...
...